**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Nariadenie vlády Slovenskej republiky, ktorým sa vyhlasuje prírodná rezervácia Záhradská |
| **Predkladateľ (a spolupredkladateľ)** |
| Ministerstvo životného prostredia Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | *29.01-16.02.2021* |
| *Predpokladaný termín predloženia na MPK\** | *26.02 – 18.03.2021* |
| **Predpokladaný termín predloženia na Rokovanie vlády SR\*** | *apríl 2021* |
|  |
| 1. **Definovanie problému**
 |
| Nedostatočné plnenie záväzkov Slovenskej republiky vyplývajúcich z čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení (ďalej len „smernica 92/43/EHS v platnom znení“) pokiaľ ide o vyhlasovanie lokalít zapísaných v zozname lokalít európskeho významu. Dôvodom vyhlásenia navrhovanej prírodnej rezervácie (PR) Záhradská je aj formálne oznámenie Európskej komisie v rámci konania o porušení zmlúv č. 2019/2141, ktoré sa týka nedostatočného vyhlasovania lokalít európskeho významu a stanovenia cieľov ochrany a opatrení na ich dosiahnutie (napr. v rámci programov starostlivosti). |
| 1. **Ciele a výsledný stav**
 |
| Zabezpečenie priaznivého stavu biotopov európskeho významu, biotopu národného významu a biotopov druhov európskeho a národného významu, ktoré sú predmetom ochrany navrhovanej PR Záhradská a zároveň zabezpečenie plnenia medzinárodných záväzkov ochrany európskej sústavy chránených území Natura 2000.  |
| 1. **Dotknuté subjekty**
 |
| Vlastníci, správcovia a nájomcovia dotknutých pozemkov, obce, záujmové združenia, dotknuté orgány štátnej správy, vrátane dotknutých organizácií v ich zriaďovacej pôsobnosti, verejnosť. |
| 1. **Alternatívne riešenia**
 |
| Alternatívne riešenie sa týka celkovo vyhlásenia/nevyhlásenia PR Záhradská.Dôvodom vyhlásenia PR Záhradská je splnenie požiadavky vyplývajúcej z čl. 4 ods. 4 smernice 92/43/EHS v platnom znení, podľa ktorého členské štáty určia lokality uvedené v národnom zozname lokalít európskeho významu ako osobitné chránené územia a stanovia priority v oblasti ochrany a potrebné opatrenia, najneskôr do šiestich rokov. V prípade nevyhlásenia PR Záhradská nebude splnená požiadavka na vyhlásenie a na stanovenie cieľov ochrany a opatrení na ich dosiahnutie. |
| 1. **Vykonávacie predpisy**
 |
| Predpokladá sa prijatie/zmena vykonávacích predpisov? | [ ]  Áno | [x]  Nie |
| 1. **Transpozícia práva EÚ**
 |
| 1. **Preskúmanie účelnosti\*\***
 |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[ ]  Pozitívne |[ ]  Žiadne |[x]  Negatívne |
|  z toho rozpočtovo zabezpečené vplyvy |[x]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[x]  Pozitívne |[ ]  Žiadne |[x]  Negatívne |
|  z toho vplyvy na MSP |[x]  Pozitívne |[ ]  Žiadne |[x]  Negatívne |
| **Sociálne vplyvy** |[x]  Pozitívne |[ ]  Žiadne |[x]  Negatívne |
| **Vplyvy na životné prostredie** |[x]  Pozitívne |[ ]  Žiadne |[ ]  Negatívne |
| **Vplyvy na informatizáciu** |[ ]  Pozitívne |[x]  Žiadne |[ ]  Negatívne |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  Pozitívne |[x]  Žiadne | ☐ | Negatívne |
|  **vplyvy na procesy služieb vo verejnej správe** | [ ]  | Pozitívne |[x]  Žiadne | ☐ | Negatívne |
| **Vplyvy na manželstvo, rodičovstvo a rodinu** | [ ]  | Pozitívne | [x]  | Žiadne | [ ]  | Negatívne |

|  |
| --- |
| 1. **Poznámky**
 |
| Predkladaným návrhom nariadenia vlády, ktorým sa vyhlasuje prírodná rezervácia Záhradská, sa za chránené územie vyhlási lokalita európskeho významu s označením SKUEV0374 Záhradská, ktorá je súčasťou európskej sústavy chránených území Natura 2000. SKUEV0374 bolo zaradené do národného zoznamu území európskeho významu výnosom Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu.Schválením nariadenia vlády dôjde k rozšíreniu existujúcej PR Záhradská (s výmerou 1,2823 ha a so 4. stupňom ochrany) - zväčšeniu jej výmery (zahrnutím celej výmery územia európskeho významu SKUEV0374 Záhradská). Zámer vyhlásiť PR Záhradská bol v zmysle § 50 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) oznámený Okresným úradom Trenčín. Zámer bol spracovaný podľa projektu ochrany, ktorý je odborným podkladom na vyhlásenie chráneného územia (§ 54 ods. 13 zákona) a obsahuje ciele ochrany vymedzené pre chránené územie, návrh vhodného manažmentu na dosiahnutie cieľov ochrany, ako aj obmedzenia vyplývajúce zo stanoveného stupňa ochrany podľa zákona. Pripomienky k zámeru zo strany dotknutých subjektov boli prerokované a zapracované do materiálu. Pre zachovanie resp. obnovenie priaznivého stavu nelesných biotopov v PR Záhradská je potrebné zabezpečiť realizáciu pravidelného obhospodarovania pozemkov (kosenie, odstránenie biomasy, odstránenie náletových drevín, pastva). Vzhľadom na podmáčaný terén, nemožnosť využitia ťažkej techniky a potrebu ručnej práce, opatrenia na obhospodarovanie pozemkov nie je možné zahrnúť do bežného obhospodarovania v zmysle § 61 zákona. Potrebný manažment je možné zabezpečiť formou zmluvnej starostlivosti v zmysle § 61d zákona alebo využiť iné formy náhrady za obmedzenie bežného obhospodarovania v zmysle § 61 zákona. Štátna ochrana prírody Slovenskej republiky (ŠOP SR) a jej organizačná zložka Správa Chránenej krajinnej oblasti Biele Karpaty bude zodpovedná za vykonanie ďalších potrebných opatrení v oblasti monitoringu a komunikácie s verejnosťou ktoré budú zamestnanci ŠOP SR vykonávať v rámci pracovnej náplne. PR Záhradská bude po jej vyhlásení zapísaná v katastri nehnuteľností (§ 51 ods. 5 zákona), v Štátnom zozname osobitne chránených častí prírody a krajiny (§ 51 ods. 4) a pre potreby praxe budú na Okresnom úrade Nové Mesto nad Váhom uložené grafické podklady, v ktorých je zakreslená hranica PR Záhradská. V prípade zmeny vlastníctva pozemkov v PR Záhradská tak bude budúci vlastník vopred informovaný o existencii PR Záhradská a o obmedzeniach vyplývajúcich zo stanoveného stupňa ochrany a z vymedzených cieľov ochrany. Nakoľko sa v PR Záhradská plánuje obnoviť pravidelné obhospodarovanie, vzniká potenciál sezónnych prác na zabezpečovanie bežnej starostlivosti o územie, ak ju nebudú vykonávať vlastníci pozemkov sami. Zároveň územie poskytuje potenciál pre environmentálnu výchovu alebo riešenie projektov zameraných na územia európskeho významu, ktoré by mohli tiež mať za následok aj vznik nových pracovných miest. Tie by boli pravdepodobne len na dobu určitú a nateraz nie je možné ich bližšie špecifikovať, resp. určiť ich počet. Vyhlásením PR Záhradská sa nepredpokladá zánik pracovných miest, vplyv na fungovanie trhu práce, špecifické negatívne dôsledky na isté skupiny profesií, skupín zamestnancov či živnostníkov ani ovplyvnenie špecifických vekových skupín zamestnancov. Vyhlásením PR Záhradská dôjde k oslobodeniu pozemkov od daní v zmysle ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, s výnimkou lesných pozemkov a pozemkov, na ktorých sa nachádza vodný tok.  |
| 1. **Kontakt na spracovateľa**
 |
| Ing. Janka Guzmová, sekcia ochrany prírody, biodiverzity a krajiny MŽP SR (janka.guzmova@enviro.gov.sk).  |
| 1. **Zdroje**
 |
| Doložka vplyvov bola vypracovaná v spolupráci so ŠOP SR (marta.mutnanova@sopsr.sk).  |
| 1. **Stanovisko Komisie pre posudzovanie vybraných vplyvov z PPK**
 |
|  Komisia v stanovisku č. 020/2021 zo dňa 16.02.2021 uviedla nasledovné pripomienky a odporúčania:**K vplyvom na podnikateľské prostredie**V Doložke vybraných vplyvov Komisia žiada vyznačiť pozitívne a negatívne vplyvy na podnikateľské prostredie. Zároveň Komisia žiada dopracovať Analýzu vplyvov na podnikateľské prostredie.Odôvodnenie:Schválením nariadenia vlády dôjde k rozšíreniu existujúcej PR Záhradská s výmerou 1,2823 ha a so štvrtým stupňom ochrany a zväčšeniu jej výmery na 8,7323 ha. Pre celú PR Záhradská je navrhnutý štvrtý stupeň ochrany. V časti PR Záhradská je potrebné zabezpečiť pravidelné obhospodarovanie pozemkov nad rámec bežného obhospodarovania v zmysle § 61 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“), ktoré sa navrhuje zabezpečiť formou zmluvnej starostlivosti v zmysle § 61d zákona.**K vplyvom na rozpočet verejnej správy**Komisia berie na vedomie konštatovanie predkladateľa uvedené v doložke vybraných vplyvov, ako aj analýze vplyvov na rozpočet verejnej správy, že výdavky vyplývajúce z návrhu nariadenia vlády SR budú financované z rozpočtu kapitoly MŽP SR.V analýze vplyvov na rozpočet verejnej správy predkladateľ v časti 2.1.1. uvádza, že vyhlásením prírodnej rezervácie Záhradská dôjde k oslobodeniu pozemkov od daní podľa ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, pričom úbytok daňových príjmov obce Lubina v rokoch 2021 až 2024 je vyčíslený na 113 eur ročne. Vzhľadom na to, že ide o vplyv na príjmy rozpočtu obce a nie štátneho rozpočtu, Komisia žiada v tabuľke č. 1 analýzy vplyvov na rozpočet verejnej správy v časti „Príjmy verejnej správy celkom“ v riadku „- vplyv na ŠR“ uviesť nulové hodnoty vo všetkých rokoch.**K sociálnym vplyvom** Podľa údajov uvádzaných predkladateľom sú medzi dotknutými subjektami aj vlastníci pozemkov. Nakoľko vlastníkmi pozemkov sú aj fyzické osoby, ktorým navrhovaná úprava spôsobí obmedzenia v obhospodarovaní ich pozemkov, môže to znížiť alebo zvýšiť ich disponibilné príjmy. Aj v kontexte predloženej analýzy vplyvov na rozpočet verejnej správy (kde napr. predkladateľ kvantifikuje vplyvy na rozpočet verejnej správy z titulu potreby zaobstarať samolepiace fólie v cene 0,47 eura alebo 0,42 eura) Komisia nemôže súhlasiť s postojom predkladateľa, že sociálne vplyvy predkladaného materiálu sú marginálne. Preto Komisia odporúča predkladateľovi bližšie kvalitatívne a kvantitatívne zhodnotiť sociálne vplyvy v zmysle Jednotnej metodiky na posudzovanie vybraných vplyvov a vypracovať separátnu analýzu sociálnych vplyvov. Vzhľadom na to, že verejne prístupné zdroje (napr. www.katasterportal.sk) obsahujú údaje o vlastníkoch pozemkov, Komisia odporúča predkladateľovi kvantifikovať dotknutú skupinu vlastníkov – fyzických osôb a aspoň formou modelového príkladu bližšie určiť výšku poskytnutej náhrady za obmedzenie obhospodarovania pozemku (napr. za 1 ha pozemku). Stála pracovná komisia na posudzovanie vybraných vplyvov vyjadruje **nesúhlasné stanovisko** s materiálom predloženým na predbežné pripomienkové konanie s odporúčaním na jeho dopracovanie podľa pripomienok.Poznámka: Predkladateľ zapracuje pripomienky a odporúčania na úpravu a uvedie stanovisko Komisie do doložky vybraných vplyvov spolu s vyhodnotením pripomienok. Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.**Stanovisko MŽP SR:** **K vplyvom na rozpočet verejnej správy**MŽP SR akceptovalo pripomienku a tabuľku č. 1 v Analýze vplyvov na rozpočet verejnej správy upravilo podľa pripomienky. **K vplyvom na podnikateľské prostredie**MŽP SR akceptovalo pripomienku a vypracovalo Analýzu vplyvov na podnikateľské prostredie a v Doložke vybraných vplyvov označilo pozitívne a negatívne vplyvy na podnikateľské prostredie. **K sociálnym vplyvom**MŽP SR akceptovalo pripomienku a dopracovalo Analýzu sociálnych vplyvov a v Doložke vybraných vplyvov označilo pozitívne a negatívne vplyvy na sociálne prostredie. |